Merkezê Îrtîbatî yê QSDyî derheqê hêrişanê dewleta tirke û operayonêkê yewînanê înan ê antî-teroran de zanayîşî dayî.
Eşkerayîya QSDyî wina ya:
"Artêşa tirke ya îşxalkere û cergê înan têgêrayîşanê xo yê keşfî û bombardûmanan bêmabên dewam kenê. Na çarçewe de
13ê çeleyî de artêşa îşxalkere û cerganê înan dewa Mişrefa û dewanê dormeyan ser o bombayî varnayî.
Artêşa tirke ya îşxalkere û cergan bi hawan û obusan dewanê Seyda, Elhoz, Erîda, Bîr Kîno, Îbrahîm El-Kurdî, Merdûda, Xirbit Begerî û rayîrê M4î ser o bombayî varnayî. Netîceyê nê bombardûmanî yê  15ê çeleyî de şerwanêkê ma bi giranî birîndar bî. Şerwanê ma birînê xo ra şehîd bî. Bombardûman de zerarê madîyî zî resayî hemwelatîyanê herême ser.
Yewînanê ma yê antî-teroran 14ê çeleyî de Dêrazor de vera cergêkê bi nameyê Ebû Elwerd El Iraqî yo ke berpirsîyarê petrol û peredayîşê hucreyanê DAÎŞî bî operasyonêk kerd. Nê operasyon de bi cewabdayîşê cergan şer qewimîya. Netîceyê şerî de Ebu Elwerd El Iraqî û cergêk ameyî kiştene. Heman wextî de dest nayîye tay cebilxaneyan û dokumanan ser."
